78. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 167 της 5/18 Μαΐου 1992 (ΦΕΚ Α΄ 78) Τροποποίηση Π.Δ. 69/88 «Οργανισμός της Γενικής Γραμματείας Δημοσίων Έργων» (ΦΕΚ 28 τ.Α΄), όπως τροποποιήθηκε. Έχοντας υπόψη: 1.Τις διατάξεις: α)Του άρθρ. 27 παρ. 3 εδάφ. 2 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137 τ.Α΄), όπως συμπληρώθηκε με την παρ. 2 άρθρ. 8 Νόμ. 2026/92 «Ρύθμιση θεμάτων οργάνωσης και προσωπικού της δημόσιας διοίκησης κ.λ.π.» (ΦΕΚ 43 τ.Α΄). Σελ. 90,5448 Τεύχος 1161-Σελ. 40 β)Του άρθρ. 5 του Νόμ. 679/77 «Περί αυξήσεως θέσεων προσωπικού Υπουργείου Δημοσίων Έργων κ.λ.π.» (ΦΕΚ 245 τ.Α΄), όπως τροποποιήθηκε με το άρθρ. 23 του Νόμ. 1418/84 «Δημόσια Έργα και ρυθμίσεις συναφών θεμάτων» (ΦΕΚ 23/τ.Α΄). γ)Του άρθρ. 9 παρ. 1 και 10 του Νόμ. 1586/86 «Βαθμολογική διάρθρωση των θέσεων του Δημοσίου κ.λ.π.» (ΦΕΚ 37 τ.Α΄). δ)Του άρθρ. 1 παρ. 4 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης» (ΦΕΚ 50 τ.Α΄). 2.Την αριθ. Υ1660/1007556/116/006/23.1.92 Κοινή Απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στον Υφυπουργό Οικονομικών Κων. Γιατράκο» (ΦΕΚ 31 τ.Β΄). 3.Την αριθ. 106/1992 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημ. Έργων και του Υφυπουργού Οικονομικών, αποφασίζουμε: Κατάργηση οργανικών μονάδων Άρθρ.1.-Καταργούνται οι εξής οργανικές μονάδες της Κεντρικής Υπηρεσίας της Γενικής Γραμματείας Δημοσίων Έργων: α)Δ/νση Οδικής Κυκλοφορίας και Οδικής Ασφάλειας (άρθρ. 6 Π.Δ. 69/88). β)Ειδική Υπηρεσία Δημοσίων Έργων Δικαστικού Μεγάρου Αθηνών (ΕΥΔΕΔΜΑ) (Π.Δ. 703/79, όπως τροποποιήθηκε με το Π.Δ. 132/84 και παρατάθηκε η διάρκεια λειτουργίας της με το Π.Δ. 393/86) και οι αρμοδιότητές της μεταβιβάζονται στο ομώνυμο Γραφείο της παρ. 1 του άρθρ. 3 του παρόντος. γ)Τμήμα Μελετών της Δ/νσης Οδικών Έργων Περιφέρειας Αττικής (άρθρ. 15 Π.Δ. 69/88). δ)Τμήμα Τεχνικής Υποστήριξης της ίδιας ως άνω Διεύθυνσης. Οι αρμοδιότητες των τμημάτων αυτών μεταβιβάζονται στα Τμήματα που συνιστώνται με τις παρ. 1αα και 1γγ του επομένου άρθρου. ε)Τμήμα Αρχείου Νόμων και Κωδικοποίησης της Δ/νσης Νομοθετικού Συντονισμού και Κωδικοποίησης (άρθρ. 23 Π.Δ. 69/88) και οι αρμοδιότητές του προστίθενται στις αρμοδιότητες του Γραφείου Γραμματείας της ανωτέρω Διεύθυνσης (άρθρ. 23 παρ. 2δ Π.Δ. 69/88). Υπουργείο Χωροταξίας Οικισμού και Περιβάλλοντος 23.Α.αα.75-78 Σύσταση Οργανικών Μονάδων Άρθρ.2.-1.Στην Κεντρική Υπηρεσία της Γενικής Γραμματείας Δημοσίων Έργων συνιστώνται τα εξής τμήματα και Γραφεία: α)Στη Διεύθυνση Μελετών Έργων Οδοποιΐας (Π.Δ. 293/91): αα)Τμήμα Μελετών Κυκλοφορίας και Τεχνικής Υποστήριξης Αττικής στο οποίο ανήκουν οι εξής αρμοδιότητες: -Η εκπόνηση μελετών διαμόρφωσης ισόπεδων κυκλοφοριακών κόμβων καθώς και ο έλεγχος από κυκλοφοριακής πλευράς μελετών ανισόπεδων κόμβων ή διαβάσεων. -Η εκπόνηση μελετών κυκλοφοριακών ρυθμίσεων σχετικών με μονοδρομήσεις τμημάτων οδών ή περιοχών, απαγορεύσεις κίνησης ή περιορισμούς. -Η ανάθεση εκπόνησης και η επίβλεψη μελετών κυκλοφοριακής οργάνωσης και στάθμευσης. -Η διεκπεραίωση θεμάτων συνδέσεως παροδίων εγκαταστάσεων στο οδικό δίκτυο αρμοδιότητας της Διεύθυνσης στις περιπτώσεις που υπάρχει αρμοδιότητα της κεντρικής Υπηρεσίας. -Η διεκπεραίωση θεμάτων σταθμών αυτοκινήτων, στις περιπτώσεις που απαιτείται έγκριση από κυκλοφοριακή άποψη για τη λειτουργία τους. -Η συγκέντρωση και επεξεργασία στοιχείων για μελανά σημεία σε οδικούς κόμβους και οδικά τμήματα του οδικού δικτύου αρμοδιότητας της Δ/νσης, η μελέτη και ανάλυση των στοιχείων αυτών, η πρόταση μέτρων, ρυθμίσεων και κατασκευών για τη μείωση της επικινδυνότητας του οδικού δικτύου και τη διεξαγωγή ασφαλέστερης κυκλοφορίας και η παρακολούθηση εφαρμογής των προτάσεων για αύξηση της οδικής ασφάλειας. -Η τήρηση αρχείου μελετών που καλύπτουν όλες τις δραστηριότητες του τμήματος. -Όλα τα θέματα που αφορούν τη μελέτη των επιδράσεων των οδικών έργων στο περιβάλλον και τη μελέτη και ανάλυση μέτρων για ελαχιστοποίηση των δυσμενών περιβαλλοντικών επιδράσεων των έργων. -Η συλλογή, επεξεργασία και διατήρηση αρχείου για στοιχεία κυκλοφοριακών μετρήσεων (φόρτοι, σύνθεση, ταχύτητες, ατυχήματα). -Η παροχή τεχνικής υποστήριξης προς άλλες υπηρεσίες (σύνταξη τεχνικών προδιαγραφών σε θέματα αντικειμένου του τμήματος και παροχή σχετικών οδηγιών). -Η εκπόνηση μελετών εφαρμογής σήμανσης στην περιοχή αρμοδιότητας της Δ/νσης. Το Τμήμα έχει κατά τόπον αρμοδιότητα την περιοχή του Νομού Αττικής. ββ)Τμήμα Σηματοδότησης και Οδικής Ασφάλειας, στο οποίο ανήκουν οι εξής αρμοδιότητες: Η διερεύνηση της σκοπιμότητας εγκατάστασης φωτεινής σηματοδότησης, κόμβων ή διαβάσεων πεζών, η ανάθεση εκπόνησης, η εκπόνηση, επίβλεψη και έγκριση μελετών εγκατάστασης και προγραμμάτων λειτουργίας φωτεινής σηματοδότησης, ο συντονισμός φωτεινής σηματοδότησης αρτηριών ή δικτύων (αστικού και υπεραστικού οδικού δικτύου) και η ευθύνη εφαρμογής προγραμμάτων των Κέντρων Ηλεκτρονικών Υπολογιστών Φωτεινής Σηματοδότησης της Πρωτεύουσας και των μεγάλων αστικών κέντρων. Η εκπόνηση τεχνικών προδιαγραφών υλικού και λογιστικού εξοπλισμού καθώς και τεχνικών προδιαγραφών συμπληρωματικού εξοπλισμού για εγκαταστάσεις φωτεινής σηματοδότησης. Ο προγραμματισμός των αναγκών φωτεινής σηματοδότησης του οδικού δικτύου αρμοδιότητας της Δ/νσης, σύμφωνα με τις προτάσεις και των λοιπών μονάδων που απασχολούνται με τη μελέτη, κατασκευή και συντήρηση οδικών έργων όπως και οι απαραίτητες ενέργειες για την προμήθεια των απαιτουμένων υλικών, με στόχο την ομοιογένεια του υλικού, την ευκολία συντήρησης και τη μείωση του κόστους. Η μέριμνα για την παρακολούθηση της σύγχρονης τεχνολογίας στον τομέα της φωτεινής σηματοδότησης, τόσο στον εξοπλισμό όσο και στις τεχνικές ρυθμίσεις, καθώς και η μέριμνα για την υλοποίηση του προγράμματος κατασκευής Έργων Φωτ. Σηματοδότησης και η εποπτεία, ο έλεγχος και η παροχή οδηγιών προς τις περιφερειακές Υπηρεσίες, για την κατασκευή έργων φωτεινής σηματοδότησης. Η συγκέντρωση και επεξεργασία στοιχείων για μελανά σημεία σε οδικούς κόμβους και οδικά τμήματα του αστικού οδικού δικτύου της χώρας, η μελέτη και ανάλυση των στοιχείων αυτών, η πρόταση μέτρων ρυθμίσεων και κατασκευών για τη μείωση της επικινδυνότητας του οδικού δικτύου και τη διεξαγωγή ασφαλέστερης κυκλοφορίας και η παρακολούθηση εφαρμογής των προτάσεων για αύξηση της οδικής ασφάλειας. Η τήρηση αρχείου μελετών φωτεινής σηματοδότησης και οδικών ατυχημάτων. γγ)Τμήμα Μελετών Έργων Οδοποιΐας και Τεχνικών Έργων Αττικής, στο οποίο ανήκουν οι εξής αρμοδιότητες: Όλες τις ενέργειες που αφορούν την εκπόνηση ή την ανάθεση εκπόνησης την επίβλεψη και τον έλεγχο μελετών οδικών έργων, αρμοδιότητας Γ.Γ.Δ.Ε. στην περιοχή Αττικής, την έγκρισή τους,      κάθε ενέργεια      σχετική      με        τη (Μετά τη σελ. 90,5448) Σελ. 90,5449 Τεύχος 1161-Σελ.41 23.Α.αα.78 Υπουργείο Χωροταξίας Οικισμού και Περιβάλλοντος διοίκηση και διαχείριση θεμάτων που αφορούν στις συμβάσεις μελετών και η τήρηση αρχείου μελετών. Τα τμήματα αυτά προστίθενται με στοιχ. (στ), (ζ) και (η) αντίστοιχα στα λοιπά τμήματα της Δ/νσης Μελετών Έργων Οδοποιΐας, η οποία διαρθρούται ως εξής: (Π.Δ. 293/91). (α)Τμήμα Μελετών Έργων Οδοποιΐας (β)Τμήμα Εκπόνησης Μελετών Οδοποιΐας (γ)Τμήμα Μελετών Τεχνικών Έργων Οδοποιΐας (δ)Τμήμα Γεωλογικών, Εδαφοτεχνικών και Περιβαλλοντικών Μελετών (ε)Τμήμα Μελετών Κυκλοφορίας (στ)Τμήμα μελετών Κυκλοφορίας και Τεχν. Υποστήριξης Αττικής. (ζ)Τμήμα Σηματοδότησης και Οδικής Ασφάλειας. (η)Τμήμα Μελετών Έργων Οδοποιΐας και Τεχνικών Έργων Αττικής. (η)Γραφείο Γραμματείας. Στις αρμοδιότητες τους τμήματος (ε) Μελετών Κυκλοφορίας (άρθρ. 1 παρ. ε Π.Δ. 293/91) προστίθεται: «Η σύνταξη Προδιαγραφών Γενικών Μελετών Μεταφορών και Κυκλοφορίας Πόλεων, η ανάθεση εκπόνησης, η επίβλεψη, ο έλεγχος και η έγκριση των μελετών αυτών, καθώς και κάθε ενέργεια σχετική με τη διοίκηση και τη διαχείριση θεμάτων που αφορούν στις συμβάσεις των μελετών αυτών». β)Στη Δ/νση Οδικών Έργων (άρθρ. 5 Π.Δ. 69/88 και άρθρ. 3 Π.Δ. 293/91). Γραφείο Πρασίνου στο οποίο ανήκουν οι εξής αρμοδιότητες: Η συγκέντρωση και επεξεργασία όλων των στοιχείων πρασίνου του Εθνικού Οδικού Δικτύου της χώρας και της περιοχής αρμοδιότητας τ. Μείζονος Πρωτεύουσας, που σχετίζονται με την κατάσταση και τις ανάγκες εγκατάστασης και συντήρησης χώρων πρασίνου στην Οδοποιΐα. Η μέριμνα για τη σύνταξη μελετών εγκατάστασης, συντήρησης και άρδευσης πρασίνου. Η άσκηση γενικής εποπτείας και ελέγχου στην εκτέλεση των έργων πρασίνου. Σελ. 90,5450 Τεύχος 1161-Σελ.42 Η παροχή σχετικών οδηγιών και κατευθύνσεων. Ο προγραμματισμός και κατανομή των διατιθεμένων πιστώσεων. Το Γραφείο αυτό προστίθεται με στοιχ. (γ) στα τμήματα της Δ/νσης Οδικών Έργων, η οποία διαρθρούται ως εξής: (άρθρ. 5 Π.Δ. 69/88 και άρθρ. 3 Π.Δ. 293/88). α)Τμήμα κατασκευής αυτοκινητοδρόμων και ειδικών έργων. β)Τμήμα κατασκευής οδών και γεφυρών. γ)Γραφείο Πρασίνου. δ)Γραφείο Γραμματείας. γ)Στη Διεύθυνση Οργάνωσης και Απλούστευσης Διαδικασιών (άρθρ. 8 Π.Δ. 184/91) συνιστάται Τμήμα Προγραμματισμού, στο οποίο ανήκουν οι εξής αρμοδιότητες: Η ευθύνη για την κατάρτιση προγράμματος διοικητικού εκσυγχρονισμού, σε συνεργασία με τις καθ’ ύλην αρμόδιες διοικητικές μονάδες και τη μονάδα Στρατηγικού Σχεδιασμού και Ανάλυσης Πολιτικής της Γενικής Γραμματείας Δημοσίων Έργων, την παρακολούθηση της εφαρμογής του και την υπόδειξη και προώθηση των ενδεδειγμένων ενεργειών και μεθόδων αντιμετώπισης των διοικητικών προβλημάτων. Η αξιολόγηση των διοικητικών ρυθμίσεων που προτείνονται από τις καθ’ ύλην αρμόδιες Διευθύνσεις με κριτήριο τον εκσυγχρονισμό της Δημόσιας Διοίκησης σε θέματα αρμοδιότητας της γενικής Γραμματείας Δημοσίων Έργων. Ο απολογισμός της προόδου του προγράμματος διοικητικού εκσυγχρονισμού που συντελείται στο χώρο αρμοδιότητάς του. Το τμήμα αυτό προστίθεται με στοιχ. (γ) στα τμήματα της Διεύθυνσης Οργάνωσης και Απλούστευσης διαδικασιών, η οποία διαρθρούται ως εξής: (άρθρ. 2 Π.Δ. 184/91). α)Τμήμα Διοικητικής Οργάνωσης. β)Τμήμα Απλούστευσης Διαδικασιών και Παραγωγικότητας. γ)Τμήμα Προγραμματισμού. δ)Γραφείο Γραμματείας. Υπουργείο Χωροταξίας Οικισμού και Περιβάλλοντος 23.Α.αα.78 2.Των ανωτέρω οργανικών μονάδων προΐστανται: Των τμημάτων Μελετών Κυκλοφορίας και Τεχνικής Υποστήριξης Αττικής και Μελετών έργων οδοποιΐας και τεχνικών έργων Αττικής υπάλληλοι ΠΕ Κλάδου Πολιτικών Μηχανικών ή Αγρονόμων Τοπογράφων Μηχανικών. Του Τμήματος Σηματοδότησης και Οδικής Ασφάλειας, υπάλληλος ΠΕ του κλάδου Πολ. Μηχ/κών ή Μηχανολόγων Ηλεκτρ/γων Μηχανικών. Του Τμήματος Προγραμματισμού, υπάλληλος ΠΕ όλων των κλάδων. Του Γραφείου Πρασίνου, υπάλληλος ΠΕ κλάδου Γεωπόνων-Δασολόγων. Αναδιάρθρωση υπηρεσιών Άρθρ.3.-«1.Συνιστάται προσωρινά, σύμφωνα με τις διατάξεις της παρ. 1 του άρθρ. 5 του Νόμ. 679/1977, όπως τροποποιήθηκαν με την παρ. 1 του άρθρ. 23 του Νόμ. 1418/1984, Ειδική Υπηρεσία Δημοσίων Έργων με τίτλο «Ειδική Υπηρεσία Δημοσίων Έργων Κτιριακών για την εκτέλεση έργων σταθμών αυτοκινήτων και Δικαστικού Μεγάρου Αθηνών» και με αρμοδιότητα την επίβλεψη και τον άμεσο έλεγχο της εκτέλεσης των ειδικών σημαντικών έργων σταθμών αυτοκινήτων στις περιοχές της Πρωτεύουσας (Αθηνών-Πειραιώς και Περιχώρων) και Θεσσαλονίκης, καθώς και του Δικαστικού Μεγάρου Αθηνών. Στην κατασκευή των έργων η ανωτέρω ΕΥΔΕ ασκεί τα καθήκοντα της Προϊσταμένης Αρχής και τις αρμοδιότητες της Διευθύνουσας Υπηρεσίας, σύμφωνα με τις διατάξει που ισχύουν για την εκτέλεση των δημοσίων έργων, και με την ακόλουθη διάρθρωση: α)Για την άσκηση των αρμοδιοτήτων από την Προϊσταμένη Αρχή συνιστώνται τα εξής τμήματα: αα)Τμήμα κατασκευών έργων, αρμόδιο για όλα τα θέματα κατασκευών της ΕΥΔΕ. αβ)Τμήμα μελετών, αρμόδιο για όλα τα θέματα μελετών της ΕΥΔΕ. β)Για την άσκηση των αρμοδιοτήτων της Διευθύνουσας Υπηρεσίας συνιστώνται τα εξής Γραφεία: βα)Γραφείο Σταθμού αυτοκινήτων για την Αθήνα. ββ)Γραφείο Σταθμού αυτοκινήτων για την Θεσσαλονίκη. βγ)Γραφείο Έργων Δικαστικού Μεγάρου Αθηνών στο οποίο ανήκουν οι αρμοδιότητες της καταργηθείσης ειδικής υπηρεσίας Δικαστικού ΜΕ Μεγάρου Αθηνών (ΕΥΔΕΔΜΑ). βδ)Γραφείο Μελετών για όλα τα θέματα μελετών της ΕΥΔΕ. Στα ανωτέρω συνιστώμενα Τμήματα και Γραφεία της ΕΥΔΕ προΐστανται τεχνικοί υπάλληλοι, της Γενικής Γραμματείας Δημοσίων Έργων, όλων των Κλάδων. Ο Προϊστάμενος της ΕΥΔΕ ή σε περίπτωση απουσίας ή κωλύματος αυτού ο αρμόδιος για το συζητούμενο θέμα Τμηματάρχης συμμετέχει στα αρμόδια τμήματα του Συμβουλίου Δημοσίων Έργων, και στην Επιτροπή ανάθεσης μελετών, ως εισηγητής χωρίς ψήφο, και εισηγείται για θέματα σχετικά με τις αρμοδιότητες της ΕΥΔΕ». Η παρ. 1, αντικαταστάθηκε ως άνω από το Π.Δ. 58/21-22 Μαρτ. 1994 (ΦΕΚ Α΄ 45). Με το άρθρο μόνο του Π.Δ. 119/16 Μαρτ.-7 Απρ. 1993 (ΦΕΚ Α΄ 51), παρατάθηκε η διάρκεια λειτουργίας της άνω Ειδικής Υπηρεσίας μέχρι 31/12/1997. 2.Το Τμήμα Διεθνών Σχέσεων και Θεμάτων ΕΟΚ (άρθρ. 4 Π.Δ. 69/88) προστίθεται με στοιχ. δ΄ στα τμήματα της Διεύθυνσης Προγράμματος Οργάνωσης και Παραγωγικότητας (άρθρ. 17 Π.Δ. 69/88), η οποία μετονομάζεται σε Διεύθυνση Προγράμματος, Προτύπων και Διεθνών Σχέσεων. 3.Το πρώτο εδάφιο της παρ. 2α του άρθρ. 15 του Π.Δ. 69/88, που αφορά τις αρμοδιότητες του Τμήματος Σχεδιασμού και Προγράμματος της Διεύθυνσης Οδικών Έργων Περιφέρειας Αττικής, καταργείται. Το ανωτέρω Τμήμα μετονομάζεται σε Τμήμα Προγράμματος. 4.Η Δ/νση Συντήρησης Οδικών Έργων (άρθρ. 7 Π.Δ. 69/88) διαρθρούται ως εξής: α)Τμήμα Εκτέλεσης Συντήρησης β)Τμήμα Μελετών και Προγραμματισμού. γ)Τμήμα Σήμανσης και Ηλεκτροφωτισμού. δ)Τμήμα Παρακολούθησης και Συντήρησης Γεφυρών. ε)Τμήμα Μηχανικού Εξοπλισμού. στ)Γραφείο Γραμματείας. Η Δ/νση Λιμενικών Έργων (άρθρ. 8 Π.Δ. 69/88) διαρθρούται ως εξής: α)Τμήμα Κατασκευών και Συντηρήσεων. β)Τμήμα Προγράμματος και Μελετών. γ)Γραφείο Γραμματείας. Η Δ/νση Έργων Ύδρευσης και Αποχέτευσης (άρθρ. 10 Π.Δ. 69/88) διαρθρούται ως εξής: α)Τμήμα Κατασκευών και Συντήρησης β)Τμήμα Μελετών γ)Τμήμα Τεχνικής Υποστήριξης δ)Γραφείο Γραμματείας και Τεχνικού Αρχείου. Η Δ/νση Εγγειοβελτιωτικών Έργων (άρθρ. 11 Π.Δ. 69/88) διαρθρούται ως εξής: α)Τμήμα Κατασκευών β)Τμήμα Μελετών γ)Τμήμα Συντήρησης δ)Τμήμα Υδρολογίας και Διαχείρισης Υδατικών Πόρων. ε)Τμήμα Τεχνικής Υποστήριξης. στ)Γραφείο Γραμματείας και Τεχνικού Αρχείου. Η Διεύθυνση Κτιριακών Έργων (άρθρ. 13 Π.Δ. 69/88) διαρθρούται ως εξής: (Αντί για τη σελ. 90,5451) Σελ. 90,5451(α) Τεύχος 1229-Σελ. 25 23.Α.αα.78 Υπουργείο Χωροταξίας Οικισμού και Περιβάλλοντος α)Τμήμα Κατασκευών β)Τμήμα Προγράμματος και Μελετών γ)Τμήμα Έρευνας και Τεχνολογίας. δ)Γραφείο Γραμματείας. Η Διεύθυνση Οδικών Έργων Περιφ. Αττικής (άρθρ. 15 Π.Δ. 69/88) διαρθρούται ως εξής: α)Τμήμα Κατασκευών β)Τμήμα Προγράμματος γ)Τμήμα Συντήρησης δ)Γραφείο Γραμματείας. Η Διεύθυνση Υδραυλικών Έργων Περιφέρειας Αττικής (άρθρ. 16 Π.Δ. 69/88) διαρθρούται ως εξής: α)Τμήμα Κατασκευών. β)Τμήμα Προγράμματος και Μελετών. γ)Γραφείο Γραμματείας. Η Διεύθυνση Ηλεκτρομηχανολογικών Εφαρμογών και Μηχανικού Εξοπλισμού (άρθρ. 19 Π.Δ. 69/88) διαρθρούται ως εξής: α)Τμήμα Κατασκευών Ηλεκτρομηχανολογικών Έργων β)Τμήμα μελετών Ηλεκτρομηχανολογικών Έργων. γ)Τμήμα Συντήρησης Ηλεκτρομηχανολογικών Έργων. δ)Τμήμα Μηχανολογικού Εξοπλισμού. ε)Τμήμα Μηχανημάτων Έργων. στ)Γραφείο Γραμματείας. Η Διεύθυνση Οικονομικών Υποθέσεων και προμηθειών (άρθρ. 24 Π.Δ. 69/88) διαρθρούται ως εξής: α)Τμήμα Οικονομικής Διοίκησης β)Τμήμα Προμηθειών γ)Τμήμα Διαχείρισης Υλικών δ)Τμήμα Διοικητικής Μέριμνας ε)Τμήμα Αυτοκινήτων στ)Γραφείο Γραμματείας. Καθορισμός θέσεων προσωπικού Άρθρ.4.-1.(Αντικαθίσταται το άρθρ. 26 του Π.Δ. 69/88, ανωτ. αριθ. 44). 2.(Παρατίθεται σαν σχόλιο στο τέλος του άρθρ. 26 του Π.Δ. 69/88, ανωτ. αριθ. 44). Προϊστάμενοι Οργανικών Μονάδων Άρθρ.5.-1.(Αντικαθίστανται οι παρ. 16 και 18 άρθρ. 28 του Π.Δ. 69/88, ανωτ. αριθ. 44). Σελ. 90,5452(α) Τεύχος 1229-Σελ. 26 κής Υπηρεσίας Δημοσίων Έργων για τη μελέτη και κατασκευή οδικών σηράγγων και λοιπών υπογείων έργων, που προβλέπονται από το άρθρ. 1 του Π.Δ. 40/89 (ΦΕΚ 18/Α/19.1.89) προΐσταται υπάλληλος ΠΕ κλάδου Διοικητικός-Οικονομικός ή ΤΕ Κλάδου Διοικητικός-Λογιστικός ή ΔΕ Κλάδου ΔιοικητικόςΛογιστικός. 3.Στο Τμήμα Διοικητικού και Γραμματείας της Υπηρεσίας Αποκατάστασης Σεισμοπλήκτων που προβλέπεται στο άρθρ. 2 της αριθ. 2094/31.5.88 απόφασης «Αναδιοργάνωση της Υ.Α.Σ.» (ΦΕΚ 322/Β), προΐσταται υπάλληλος ΠΕ κλάδου Διοικητικός-Οικονομικός ή ΤΕ Κλάδου Διοικητικός-Λογιστικός ή ΔΕ Κλάδου Διοικητικός-Λογιστικός. Έναρξη ισχύος Άρθρ.6.-Η ισχύς του παρόντος Δ/τος αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 15042]